La 40 de kilometri in linie dreapta de Bacau s-a instaurat legea martiala. Adunarile publice au fost interzise, populatia nu are voie sa iasa din gospodarii, magazinele au fost inchise.

Pe strazi patruleaza sute de jandarmi cu vehicule blindate care si-au facut botezul focului in Kosovo. Pe ogoarele cetatenilor patruleaza vehicule de teren ale unei companii private de securitate.

Presa are un acces limitat in zona si totusi Guvernul nu a instaurat “starea de urgenta” pe teritoriul tarii si nici macar pe teritoriul localitatii Pungesti.

Exista o sumedenie de intrebari care vor trebui sa-si gaseasca raspunsul pentru ca nu este clar deloc in virtutea carei legi s-au impus restrictiile. Premierul Ponta tot spune ca in zona s-a aplicat legea, dar evita sa spuna care lege le permite fortelor de represiune sa izoleze o localitate si sa-i oblige pe locuitorii ei sa ramâna in case.

Ceea ce se intâmpla in aceste zile la Pungesti este, din pacate, definitoriu pentru vremurile ce vor veni. Pentru ca daca nu va exista o presiune publica pentru retragerea trupelor de jandarmi si reinstaurarea legii, autoritatile vor continua sa foloseasca fortele de represiune platite din bani publici pentru a amuti orice protest, indreptat nu doar impotriva gazelor de sist, ci si, impotriva Guvernului. Pentru ca, in acest moment, isi permit sa faca orice.